Olympiacos și Fiorentina se întâlnesc la Atena în finala celei de-a treia ediții a UEFA Conference League. Partida este transmisă în direct pe Pro Arena, dar și în format LiveBlog pe HotNews.ro.
Olympiacos - Fiorentina (de la ora 22:00), în finala Conference League
Echipele de start:
Olympiakos: Tzolakis - Rodinei, Retsos, Carmo, Ortega - Hezze, Iborra - Podence, Chiquinho, Fortounis - El Kaabi.
Antrenor: José Luis Mendilibar
Fiorentina: Terracciano - Dodo, Milenkovic, L. Martinez, Biraghi - Mandragora, Arthur - Gonzalez, Bonaventura, Kouame - Belotti.
Antrenor: Vincezo Italiano
De știut:
- Partida dintre Olympiacos și Fiorentina se joacă pe OPAP Arena din Atena.
- Stadionul OPAP Arena are o capacitate de 32.500 de spectatori.
- La centru se află arbitrul Artur Soares Dias, un portughez în vârstă de 44 de ani. Acesta este arbitru FIFA și UEFA din 2010.
- Este prima întâlnire din istorie dintre cele două formații.
- Olympiacos a ajuns în Conference League după ce a terminat pe locul trei grupa de Europa League din care au mai făcut parte West Ham, Freiburg și TCSC Backa Topola. În drumul spre finală, grecii de la Olympiacos au eliminat Ferencvaros, Maccabi Tel Aviv, Fenerbahçe și Aston Villa.
- Până în finala Conference League, Fiorentina a trecut de Maccabi Haifa, Viktoria Plzen și Club Brugge.
- Fiorentina a jucat finala acestei competiții și în sezonul 2022/23, însă a pierdut în fața celor de la West Ham United. A câștigat grupa cu Ferencvaros, Genk și Cukaricki.